LidanRubinov/Halacha-QA huggingface dataset:
שאלה: דף יומי או משפחה?: אני אם ל-4 ילדים קטנים. בעלי מעוניין ללמוד את הדף היומי כל ערב (ב-20:45). הוא עובד כל יום עד השעה 19:00 לפחות. אני טענתי בפני בעלי שקשה לי כל ערב שהוא יהיה מחוץ לבית, למרות שלי יש יסורי מצפון חזקים על כך שאני מונעת ממנו את לימוד התורה. אבקש לקבל את חוות דעתך, האם יש אפשרות ללימוד של מספר ימים בשבוע בלבד?
תשובה: את צריכה לשמוח, שיש לך בעל המסוגל לאחר יום של עבודה להקדיש את זמנו ללימוד תורה. לדעתי כדאי למצוא פתרון ע"י בייביסיטר שתעזור לך בהשכבת הילדים, ובזכות לימוד התורה הקב"ה יתן לכם פרנסה, שתאפשר לכם להעסיק מסייעת בטיפול בילדים.
שאלה: עד שהוא הבן של הרב: הרב שהשיא אותי ואת בת זוגתי הביא את בנו להיות עד, ויום לאחר החופה קרא לנו לחתימה נוספת בנוכחות עד חדש. האם הבאת בן הרב אסורה? האם הבאת עד חדש מותרת? האם הנישואים הללו היו תקפים?
תשובה: לגבי הבן של הרב: זה שהרב ערך את החופה, זה אומר שהוא בסך-הכל אמר את הברכות. את מעשה הקידושין עשו שני עדים אחרים, שאחד מהם הוא בנו של הרב, ואין בזה שום בעיה לגבי חלות הקידושין. אמירת הברכות והקידושין הם מעשים נפרדים, ולכן זה ר שהאבא עשה את זה והבן עשה את זה. לגבי העד החדש: אם הוא לא היה נוכח כלל בשעת החופה, הרי חתימתו על הכתובה היא חתימה פסולה, מפני שחותם על שקר. כיצד יחתום על זה שראובן התחתן עם לאה כאשר הוא לא היה שם? אבל אם הוא היה נוכח בשעת החופה, חתימתו כשרה והכתובה כשרה.
שאלה: קידוש על מיץ ענבים תוצרת בית: האם מותר לי לקדש על יין שעשיתי בעצמי, אם עשיתי אותו ממיץ ענבים שנסחט על ידי גוי?
תשובה: אם הגוי סחט את הענבים זה כבר נאסר בשתיה.
שאלה: אבן על תלולית עפר: האם לאחר קבורת הנפטר יש לשים על תלולית העפר רגבי אדמה או אבן? ידוע לי כי אבן שמים רק על מצבה, ובדרך כלל לאחר לוויה אני נוהגת לשים רגב אדמה על הקבר הטרי. האם אני נוהגת נכון?
תשובה: זה לא משנה כלל מה מניחים לאחר ההלויה, שניהם ר מבחינה הלכתית.
שאלה: החזרת חפץ אסור: אם שאלתי מחבר חפץ של איסור (למשל דבר גנוב). האם מותר להחזירו למי שהשאיל לי או שיש שאלה של לפני עור? אם אסור להחזיר מה יש לעשות אתו?
תשובה: אם הנך יודע מי הבעלים, תחזיר להם. אך אם אינך יודע מי הם הבעלים תחזיר את החפץ לגנב. אין בזה משום "לפני עיוור", מפני שאת האיסור הוא עבר כבר בשעת הגניבה, ועכשיו מוטלת עליו החובה להחזיר, חובה המוטלת עליו כגנב, אלא אם-כן אתה יודע מי הבעלים, כמו שכבר כתבנו.
שאלה: שנת שמיטה - מנוחה לאדמה?: לפי מה שהבנתי שהאדמה צריכה "לנוח" בשנה השביעית, אם כך למה מותר לקנות בשנת שמיטה מגוי?
תשובה: האדמה אינה צריכה "לנוח". מטרת השבתת העבודה באדמה היא להזכיר לנו שהאדמה שייכת לבורא עולם, ועם ישראל צווה לזכור זאת ע"י השבתת העבודה, ולא גוי. וכמו בשבת שאין המטרה "לנוח", אלא לזכור שיש בורא לעולם, ועם ישראל צווה על שביתה ממלאכה כדי לזכור זאת, והגוי לא צווה.
שאלה: להנות מנרות שבת: האם מותר לאשה להדליק נרות בביתה ולצאת מיד אחר הדלקתה לבית הכנסת ומשם מוזמנת לחברתה (אחרי תפלת ערבית). האם זה משנה אם ידעה שהיא מוזמנת או שהוזמנה במהלך התפילה?
תשובה: כיוון שיש לה בית והיא ישנה בו, יש לה מצווה להדליק בו נרות שבת. אלא שגם צריך שתהיה תועלת מהדלקת הנרות. ולכן האפשרות הטובה שאחר התפילה תכנס לכמה דקות לביתה ותראה את הנרות. וכן אפשר שבמקומה יכנס בעלה או אדם אחר מבני ביתה לראות את הנרות. וכן אפשר שלא תלך לבית הכנסת ותשאר שם עד שיחשך ותהנה מהנרות. אפשרות נוספת, שתדליק נרות ארוכים שישארו דולקים עד שתחזור לביתה. ועוד אפשרות, שתכבה את נורות החשמל שבביתה כמה דקות לפני הדלקת הנרות, ואח"כ סמוך להדלקת הנרות תדליק את הנורות החשמליות, וכך הברכה תחול גם על הדלקת הנורות החשמליות והם ימשיכו לדלוק עד שתחזור לביתה וכך תוכל להינות מהם בשבת.
שאלה: שיעור תורה בשירותים: בזמן ניקיון הבית אני נוהגת להאזין לשיעורי תורה. ההאזנה מתבצעת באמצעות הרדיו, כאשר קולו של הדובר נישמע בחלל הבית, או באמצעות אוזניות אלחוטיות,שאז קול הדובר "עוקב" אחרי. האם בזמן שאני נמצאת בחדר השירותים או המיקלחת מותר לי לשמוע את דברי התורה? האם יש הבדל בין צורת האזנה אחת לאחרת?
תשובה: בשירותים אסור לשמוע דברי תורה ואם את עם אוזניות צריך להסירם. אם הרדיו משמיע קול בבית וקשה לך ללכת לסגור אותו ואין את מתרכזת בשמיעתו, מותר לך להיכנס לשירותים, אבל אם קל לך לסוגרו (או שאפילו קשה אבל אינך יכולה שלא להתרכז בדברי התורה), עלייך לסגור אותו לפני כניסתך לשירותים.
שאלה: מתי לומר "בלי נדר"?: במצב שאדם חשב על מעשה טוב שיעשה (כגון לתרום צדקה) עד מתי יכול לחשוב אדם על כך שזה יהיה בלא נדר? כלומר באיזה טווח זמן?
תשובה: אמירת "בלי נדר" צריכה להאמר לפני הנדר.
שאלה: התפללתי ולא נענתי: הייתי בהרצאה של רב בעל אמונה עצומה בקב"ה. הוא חזר ואמר שעל כל דבר בעולמנו ובמצבינו צריך תפילה. תפילה מעומק הלב בשפתינו "אבא, בורא עולם - אנא עזור לי.". אני התלמיד, הפשוט,התפללתי כך בתפילה מעומק הלב בדמעות מול ארון הקודש כדבר בן אל אב אך לצערי לא נענתי ולא די בכך אלא שאפילו הורע מצבי. מדוע כבוד הרב? הייתי מאוד רוצה להאמין שלשפוך את לבי כלפי אבא שבשמיים יעזור לי. אי ההיענות גורמת לי רק חוסר אמונה!! הייתכן שאבא לא יענה לתחינת בנו? אנא עזור לי להחזיר את אמונתי בקב"ה.
תשובה: בגמרא במסכת ברכות מובא שיש שלושה דברים המזכירים עוונותיו של האדם (כלומר: מדקדקים עם האדם על כל חטא שלו), ואחד מהם הוא "עיון תפילה". מסבירים המפרשים שהכוונה לאדם שמתפלל בכוונה ומעומק הלב, ובטוח שלאחר שהתפלל בקשתו חייבת להענות. זה לא כך. אדם יכול להתפלל, ואף-על-פי כן הוא לא נענה, מפני שיש כל מיני עיכובים שתפילתו לא התקבלה. גם יכול להיות שעדיין לא הגיע הזמן שהתפילה תיענה. והרי ידוע שכל גדולי ישראל התפללו על גאולת עם ישראל בדורות שעברו, ולא נענו. האם משום כך איבדו את אמונתם? בודאי שלא. אין זה אומר שהקב"ה לא שמע, אלא שיש דברים שיכולים לעכב את התפילה. ואם נראה שהתפילה לא פעלה, בודאי בחלקה היא פעלה. ענין התפילה הוא נושא שלם הדורש לימוד והעמקה, וכדאי לך להעמיק בו.
שאלה: הדרכה בפסלים: במסגרת עבודתי אני צריך להדריך בני נוער ומבוגרים על פסלים בשואה. ביד ושם ישנו גן פסלים, והתלמידים עוברים שם הדרכה על הפסלים המוצגים בהקשר לשואה. לחלק מפסלים אלו דמות אדם. איך אם בכלל מותר להדריך במקום כזה?
תשובה: הפסלים שם לא נפסלו לצורך עבודה-זרה. אז באמת לעשות פסלים שלמים בדמות אדם, אסור לאדם מישראל לעשות, אבל לאחר שהם עשויים כבר ומונחים במקום ציבורי, שאין חשש שישמשו לעבודה-זרה, מותר להסתובב ולהדריך במקום.
שאלה: נופש בספירת העומר: הנוסע לחו"ל ויש צורך בדבר באופן שחייב לנפוש שם מפני הבריאות ושוהה שם פחות מל יום, האם יש מניעה לנסוע בימי הספירה? מן הראוי לציין שאין הנסיעה דחופה מפני הבריאות לזמן הספירה דווקא, אלא שדבר זה "מסתדר" יותר בלו"ז של הנוסעים האם יש עניין לדחות הנסיעה או שמא אין לחוש בכה"ג? ב ו
תשובה: מותר לנפוש בספירת העומר. רק חגיגות גדולות כריקודים ומסיבות גדולות אסורים מחמת מנהגי האבלות על תלמידי ר' עקיבא.
שאלה: נגיעה באחים אחיות: האם מותר לאח גדול היינו בן מצווה ללחוץ את ידה של אחותו הגדולה, ומה הדין אם נישאה? מה יהיה הדין לגבי נישוק? אגב, שמעתי בשם הרב ליאור שליט"א שהתיר בכה"ג אך רציתי לבדוק כאן את הדברים לאור דברי השו"ע באה"ע בשם הרמב"ם ש "מנהג שוטים ודברי טיפשים הם", אשמח מאוד לבירור הדברים.
תשובה: אין בזה איסור, וכן נהגו אמוראים, וכן נוהגים גם היום חלק משומרי המצוות. אלא שהרמב"ם אומר שזה אינו מנהג משובח אלא מנהג שוטים, ואת דבריו כתב השולחן ערוך. ומכל מקום מי שנוהג כך, אינו חייב להפסיק מנהגו, ובמיוחד אם יגרם מזה צער.
שאלה: לשון הרע או "דאגה בלב איש"?: לעיתים קורה שאדם קרוב (חבר, אמא, אחות,.) מרגיש רע ושופך את ליבו בפני. אני מרגישה שעצם הדיבור הוא בבחינת "דאגה בלב איש- ישיחנה", והשיחה עוזרת הן מבחינה נפשית והן מבחינת פתרונות מעשיים שעולים תוך כדי השיחה. אבל מצד שני מזכירים כל כך הרבה רע על אנשים שלעיתי אני מכירה ומעריכה, ואני מרגישה שיש בכך לשון הרע חריף. מה עלי לעשות?
תשובה: עליך לקבל את הדברים שכך הם נראים למי שמספר לך. אך יתכן שאפשר לראות אותם באופן אחר לגמרי. כך שאין את מקבלת את הדברים. ואם את יכולה להקל על השופכים את ליבם לפניך בכך שתאירי את את העובדות באור אחר יותר חיובי שיקל עליהם מה טוב. אם כך תתיחסי למה שאת שומעת מותר לך לשמוע ולהקל על השופכים את ליבם.
שאלה: עצות פרטיות וכלליות לגאולה: אני מאמינה בכל מאודי במשיח, אבל לעיתים נשמעות המון קריאות דווקא בתקופה הזו, שהיא מאד קשה לנו כעם, לגבי זה שהמשיח מתקרב ואנחנו אוטוטו שם. מצד אחד, זה מאד מאד מעודד ומחזק לדעת שכל מה שעוברים הוא לא לחינם. מצד שני אני קצת תוהה, אין בזה משום הטעיה? הרי גם, להבדיל וה ישמור, גם בתקופת טרום השואה בגרמניה, היו ליהודים שם קשיים וסבל ואנטישמיות קשה אבל הרבנים דאז בוודאי חיזקו את לב הציבור ובטח אמרו להם שכל הקושי זה רק חבלי לידה לפני המשיח, והם לא ידעו לקראת מה הם הולכים. בסוף לא היה משיח אלא טבח גדול בעם היהודי שכמוהו לא היה מעולם. אם כך, איך אנחנו יכולים לדעת שבניגוד לתקופה החשוכה ההיא, אנחנו חותרים דווקא לגאולה, ולא לקראת חס ו משהו נורא ואיום בשבילנו רחמנן ליצלן?! אולי ה כועס עלינו וכו. האם זה נכון שבתקופת המשיח דברים ישתנו? למשל נכים יהיו בעלי גוף בריא? חולים יתרפאו? מה בעניין יופי? עבודה? זיווג? אושר?או שהכל ישאר אותו הדבר, ועדיין נשאר כפי שאנו, עם אותו אופי, מעלות וחסרונות, נתונים והתמודדויות? מה אפשר לעשות כדי לקדם את הגאולה בתור בת? גמילות חסדים ותפילות, או שיש עוד משהו?
תשובה: שאלותייך גדולות וכדי לענות עליהם צריך להאריך מאוד, ולצערי אין לי יכולת לענות על שאלותייך כראוי, ורק אכתוב בקצרה כמה דברים. אכן צריך להיזהר שתקוות הגאולה לא יביאו אותנו לזחיחות ולשיקול דעת מוטעה. בנוסף לכך יש שני מצבים שבהם התעודדו בזיכרון הבטחות הגאולה, במצבים קשים במיוחד, כאשר היאוש מתפשט בלבבות, ואז צריך לעודד את הציבור בתקוות הגאולה, כמובן יחד עם זריזות לעשות את כל מה שאפשר כדי להינצל מהסכנה. ויש שהמחשבות על הגאולה באות מתוך שאנו כבר נמצאים בתהליך של שיבת ציון ובניין הארץ, ונבואות הגאולה מתחילות להתגשם, שאז המחשבות על הגאולה צריכות לתת לנו אומץ וכוחות לפעול לקירוב הגאולה בייתר תוקף תוך שיקול דעת ריאלי, כיצד נכון לפעול במצב הנוכחי ובשום פנים שלא לסמוך על הנס. על ימות המשיח אמרו חכמים שאין בין העולם הזה לימות המשיח אלא שיעבוד מלכויות בלבד, היינו שישראל יהיו בני חורין, אבל שאר ענייני העולם נוהגים כמנהגם, עם שיפור מוסרי שיהיה אז בעולם. ואח"כ העולם ילך ויתעלה מדרגה לדרגה, ממעלה מוסרית אחת לגבוהה ממנה, וההתעלות המוסרית תהיה ניכרת כמובן גם בחיי המשפחה והפרנסה, והתיקון ילך ויתפשט גם על טבעו הגשמי של העולם, הכיעור ילך ויעלם ובמקומו יתפשט יופי גדול, כל אדם לפי עניינו, וכל ברייה לפי עניינה, והחולים יתרפאו עד למדרגת תחיית המתים. הדרך שלנו לקירוב הגאולה בתיקון האמונה והמוסר, כדברי הנביאים שתמיד דברו על שני היסודות הללו שהם יסוד אחד - אמונה ומוסר. והדרך לגילוי האמונה והמוסר במצוות התורה. בדורנו זכינו גם למצוות ציבוריות כמצוות ישוב הארץ. ואף המצוות הפרטיות יש להן השלכה כללית, כמו נישואין שניכר בהן יותר גם המימד של בניין האומה.
שאלה: בד בכוס מים: אמי יושבת שבעה, יש מנהג בקהילתנו לשים כוס מים עם פיסת בד בחלון למשך כל השבעה. מהו מקור המנהג, ומהי משמעותו?
תשובה: איני מכיר מקור לזה בהלכה, אולי זה ענין של מנהגי עדות.
שאלה: ההתנתקות לעומת כיבוד הורים: האם אנו יכולים להשתתף במניעת הפינוי שמתוכנן ח"ו בעזה למרות התנגדות הורינו? אנו בנות 16.
תשובה: על פי ההלכה אם ההורים אומרים לא לקיים מצוה אין שומעים להם. אך תמיד עדיף למצוא דרך איך גם לקיים את המצוה וגם שזה לא יהיה מנוגד לרצון ההורים. ובעניין הנידון אנו תפילה לד' שהגזרה תתבטל בקרוב.
שאלה: הפרשת חלה בגן ילדים: מקובל בגנים שהילדים אופים חלות, ומפרישים הגננות חלה מהבצק. האם צריכים להפריש חלה? האם יכולים להפריש חלה? החלות נחלקות לילדים השונים ומקפידים שלא לערבב כי כל ילד מעונין בחלה שהוא עשה.
תשובה: אם מחלקים את הבצק לחלות קטנות על שמו של כל ילד אין להפריש חלה.
שאלה: מכנס מתחת לחצאית: למה אסור ללבוש מכנס מתחת לחצאית (אפילו שהחצאית עוברת את הברך)?
תשובה: את שואלת למה אסור לשים מכנס מתחת לחצאית, כיון שאינני יודע מי אסר צריך לברר אצלו מה הטעם שאסור. יתכן, שאם המכנס הוא מכנס של גבר יש בזה איסור לאישה ללבוש בגדי גבר, ואולי אם מטרת המכנס להדגיש את צורת הגוף או הבלטה אחרת של הדמות הנשית, אולי גם בזה יש חוסר צניעות, כמובן, שאם המטרה היא לצניעות יתר, כגון שאישה הולכת או עובדת (טיול, טיפוס וכדו') במקום שהתנאים גורמים כי בשרה עלול להתגלות ואז מטרת המכנס היא להוסיף צניעות, שמירה או גם מסיבות של בריאות כמו מחלה או קור גדול מאוד, אז אין איסור, ובכל אופן, רצוי מאוד שיהיו אלו מכנסיים נשיים ולא גבריים.
שאלה: נוסח תפילה לחוזר בתשובה: ילד בן 16, בן למשפחה חילונית שחזר בתשובה לבדו בגיל 13 והוא ממוצא אשכנזי, ומתפלל מאז בבית כנסת ספרדי. האם יכול להמשיך להתפלל בנוסח עדות המזרח, או שעליו להתפלל בנוסח אשכנז, כפי מוצאו?
תשובה: השאלה היא עקרונית: האם מותר לשנות מנוסח לנוסח? נחלקו בזה גדולי הפוסקים, ובמקרה הזה נראה לי לומר, שאם הוא מעוניין וזה לא קשה לו, שיחזור לנוסח עדתו שזהו נוסח האשכנזים, אך אם קשה לו שימשיך בנוסח עדות המזרח. בקיצור: להשאיר את זה לשיקול דעתו.
שאלה: לקנות כנסיה ולהרוס אותה: יש לי הצעה לקנות בית אב בחו"ל. המקום כולל הרבה מבנים ובתוכם כנסיה נוצרית שאינה פעילה. בדעתי להפוך אותה למבנה מגורים או (אם יש צורך) להרוס אותה בשלבים. האם בכלל מותר לי לקנות בית אב כזה כולל הכנסיה?
תשובה: אם הנך רוצה במקום לצורכי השקעה, אינך חייב להרוס אותה, ושינוי יעוד המקום למגורים מספיק.
שאלה: שהחיינו על בגד מגמ"ח: קניתי בסכום סמלי בגד מגמ"ח (יד שניה). האם יש לברך עליו שהחיינו? בגד שהשתמשתי בו כבר ולא ברכתי - עד מתי אפשר?
תשובה: אם הנך שמח בבגד שקנית, אף-על-פי שנקנה בחנות יד-שניה, אתה יכול לברך. אבל אם השתמשת בבגד חדש ולא ברכת שהחיינו, הפסדת את הברכה.
שאלה: ש"ץ כהן לעניין עליה לדוכן: בבית כנסת שלנו יצא שפעם אחת נתמנה שליח ציבור כהן, ובברכת כהנים הוא לא בירך את הקהל. הוא טען שיש סוגיה במסכת ברכות, שכאשר הכהן ש"ץ והוא חושש שמא יתבלבל כשיצטרך להמשיך את התפילה לאחר הברכה, אזי הוא פטור מברכת כהנים. היו עוד כהנים בבית הכנסת (שלא עלו לדוכן). האם מה שהוא אמר נכון?
תשובה: ישנה הלכה כזאת, ונראה לי למעשה לנהוג כך: אם ישנם כהנים נוספים בבית-הכנסת העולים לדוכן, וברכת כהנים לא תתבטל בתפילה זו, רשאי הכהן הש"ץ לא לשאת כפיו אם אינו רוצה בכך. אך אם הוא כהן יחיד, ואם הוא לא ישא את כפיו תתבטל נשיאת כפיים באותה תפילה, ישא את כפיו אף-על-פי שהוא בתוך חזרת הש"ץ, ובסיום הברכה ימשיך בתפילתו. הסיבה לכך היא שכיום שמתפללים מתוך סידור, החשש שיתבלבל בתפילתו קטן מאוד.
שאלה: מכנסיים לבנים בעיניים של בנות: אחת הסיבות שאסור לאישה ללבוש מכנסיים זה בגלל שרואים את צורת הרגל וזה מבליט הכל,אז למה לבנים כן מותר? ולמה לבנות מותר להסתכל על גברים,ולשמוע את קולם?
תשובה: לבנים אסור לראות אישה הלבושה בבגדים המבליטים את צורת הגוף, אבל לאישה מותר לראות בנים הלובשים בגדים המבליטים את צורת הגוף, כמו מכנסיים. (אין זה אומר שלבנים מותר ללבוש בגד שהוא ממש לא צנוע) הסיבה לכך היא, שבנות הרואות בנים זה לא יוצר אצלם אסוציאציות מסוימות, אבל כשבנים מסתכלים על בנות זה כן יוצר אסוציאציות לא חיוביות.
שאלה: יחס הרצי"ה זצ"ל לרב כהנא: לא מזמן שמעתי שכאשר בא הרב כהנא לביתו של הרצי"ה זצ"ל, הרצי"ה קם לכבודו. ברצוני לבדוק את אמיתות הסיפור, וגם איך הרצי"ה התייחס לכל דרכו של הרב כהנא שנחשב "קיצוני מדי"?
תשובה: אני יודע שהרב צבי יהודה זצ"ל התייחס בכבוד ובהערכה לרב כהנא. הוא אמר שיש מקום שהדעה של הרב כהנא תישמע בציבור. הוא לא הגדיר את הרב כהנא כקיצוני מדי.
שאלה: תפילין כל היום - המשך: כששאלו את הרב אם מותר להניח תפילין כל היום הוא ענה שבמקום שבו יש קבוצה כזאת הדבר מותר, אולם לעשות זאת לבד נחשב ליוהרה. רציתי לשאול איך תקום קבוצה כזו מלכתחילה? האם כל התחלה של מנהג כזה תחשב כיוהרה? האדם שהתחיל את הקבוצה יהיה יהיר ויהי מה?
תשובה: לא תהיה בעיה של יוהרה, כאשר למשל מתוך ישיבה של מאה בחורים, יחליטו עשרה שהם מקפידים במילי דחסידות וממחר הולכים בתפילין כל היום. אם תקום קבוצה כזאת בפעם אחת, ולא תהיה הבלטה של הפרט, זהו כבר ציבור וזה לא מחזי כיוהרא. לתשובת הרב אליעזר מלמד. לתשובת הרב יעקב אריאל. תשובת הרב בנושא יוהרה במצוות תכלת בציצית.
שאלה: השכבה בקריאת התורה: האם מותר לומר השכבה מיד לאחר קדיש עם סיום קריאת שביעי בתורה, כאשר עדיין לא קראנו מפטיר וספר התורה פתוח.
תשובה: מקובל לעשות השכבה לאחר סיום כל הקריאה, כדי לא לעשות הפסקה כל זמן שלא סיימו את כל חיוב הקריאה של היום.
שאלה: גוי שעשה פרוכת לארון קודש: האם יש בעיה בפרוכת לארון הקודש שמיוצרת בחו"ל (הודו)? האם לא צריך שיהודי ירא שמיים יכין אותה?
תשובה: מצד הדין אין בזה בעיה אם הפרוכת חדשה, משום שלא צריך לעשות אותה "לשמה", וראוי לכתחילה שיעשה זאת יהודי. אבל אם רוצים לקנות פרוכת וזה יותר טוב, אין בזה בעיה.
שאלה: אירוח בת בדירה: אני יוצא עם משהי כבר חודש בערך, וכנראה שזה מתקדם לכיוון חתונה. האם היא יכולה לעשות שבתות אצלי בדירה (דירת שותפים), אם היא ישנה בחדר נפרד ויש עוד אנשים בדירה? האם אנו יכולים לשהות לבד בדירה כשדלת החדר פתוחה, והשותפים עלולים להכנס בכל רגע?
תשובה: לישון באותה דירה מותר, בתנאי שלא יהיה יחוד. ולגבי שהותכם יחד כאשר הדלת פתוחה, גם-כן אין בעיה.
שאלה: תולעים בתותים, כרובית וברוקולי: איך אנו אמורים לנקות תותים לפני אכילתם, נאמר לי שצריך להניח אותם במים עם סבון למשך חצי שעה האם נכון הדבר או שמספיק לשטוף אותם? כנ"ל לכרובית שאינם מגוש קטיף.
תשובה: לא ידוע לי על כך שהנחה במים עם סבון מסלקת את החרקים, לא מתות ולא מכרובית. רק בחסה אולי שטיפה במי סבון מסייעת לניקוי. וגם אז יש לבדוק את עלי החסה אם נותרו חרקים. בתות יש לסלק את החלק הנגוע (בראש התות). בכרובית יש לקנות רק כרובית נקיה כי החרקים נחבאים בתוך התפרחת וקשה להוציאם והוא הדין לברוקולי.
שאלה: הלוחות תלויים בעין הרע?: רש"י בסוף פרשת כי תשא מביא את המדרש שלוחות הראשונים שניתנו בקולות ובפרהסיה שלטה בהם עין הרע ולכן נשברו. מה משמעות מאמר זה? הלוחות נשברו כי ישראל חטאו ומשה החליט לשוברם, האם החטא של ישראל נובע מעין הרע או מבחירה חופשית מוטעית?
תשובה: כמובן שהלוחות נשברו בגלל בחירה חופשית מוטעית של עם-ישראל לעבוד לעגל. צריך לדעת, שבדורות הקודמים לכוחות מיסטיים היתה הרבה יותר השפעה מאשר בזמננו, ועין הרע שהיתה לה אז השפעה, היא זו שעוררה אותם לטעות. בזמננו, כותב המהר"י חאגיז, השפעתם של הכוחות המיסטיים הולכת ופוחתת, ככל שאנחנו מתקרבים לאורו של משיח.
שאלה: לעלות לתורה מספר פעמים: האם מותר לאותו אדם לעלות לתורה מספר פעמים באותה הפרשה?
תשובה: כן.
שאלה: באיזו יד לקנח?: האם יש הלכה שאין לקנח ביד ימין? והאם יש הבדל בין בנים לבנות?
תשובה: אכן זו ההלכה שאין לקנח בימין. אחד הנימוקים הוא משום שביד זו קושרים תפילין. ולפי זה אישה אינה בחיוב זה. אך יש נמוקים נוספים כגון שהתורה ניתנה בימין או שהיא היד שאוכלים בה והייתי מוסיף שכותבים בה דברי תורה ולכן גם אישה חייבת לקנח בשמאל.
שאלה: לנדור לעזור לחלשים: האם אדם שקיבל על עצמו קבלה טובה בדבר מצווה כגון להשתדל לעזור לחלשים, האם כשעזר פעם או פעמיים לחלשים, יצא י"ח הנדר?
תשובה: כן.
שאלה: חשבתי שהעבירה לא חמורה: אדם שעשה עבירה מתוך אי ידיעת חומרת העבירה האם זה נחשב לו כזדון או כשוגג?
תשובה: זו עברה במזיד.
שאלה: לסובב את הגב לספר תורה: שמעתי שאסור להפנות את הגב לספר תורה כאשר מוליכים אותו מארון הקודש לבימה ובחזרה, ומי שעושה כן הוא מזלזל בכבוד הספר. האם נכון הדבר?
תשובה: אכן אסור להפנות גב לספר תורה, אלא א"כ הוא נמצא ברשות בפני עצמה כגון בארון קודש.
שאלה: חילול שבת באינטרנט - המשך: בהמשך לתשובת הרב שאסר להכנס לאתרי חדשות כשבארץ שבת (ואצלי בחו"ל עוד יום חול) מכיוון שאני נהנה מחילול השבת שלהם רציתי לשאול האם מותר להיכנס לאתר ערוץ 7 מחו"ל כשכבר נכנסה שבת בארץ (וכן לכל אתר אחר שאינו מתעדכן במהלך השבת)? הרי לכאורה איש לא מחלל שבת במקרה כזה.
תשובה: אם האתר ממשיך לעבוד בצורה אוטומטית ואף אחד לא מתפעל אותו, מותר.
שאלה: פועל שמפסיק באמצע: האם מותר לפועל לשבות באמצע עבודתו, ויתנו לו חצי שכרו? מה יהיה אם כשהוא יעזוב העסק ייפול? מותר לו ללכת?
תשובה: פועל יכול לחזור בו אפילו באמצע היום בתנאי שאינו גורם בכך נזק לבעה"ב. מגיע לו שכר על עבודתו אולם מפחיתים לו משכרו אם השגת פועל אחר באמצע היום תעלה יותר
שאלה: רב, תלמיד ודעות סותרות: האם הרב מאמין שניתן לבנות בניין אמונה של תלמידים מתוך רוחב דיעות גם אם הן חלוקות (לדוגמא - שיעורים במשנת הרב ושיעורים במשנת הרב סולוביצ יק וכדומה), או שמא יש ללמד רק דרך אחת סלולה ויציבה וכל עירבוב יגרום לבלבול? מהי המשמעות ההלכתית של הביטוי דברי הרב ודברי תלמיד דברי מי שומעים - האם זה אומר שתלמיד לא יכול להביע עמדה נגד רבו?
תשובה: הנהגה צריכה להיות אחת. כמו שאמרה הגמ' בסנהדרין דבר אחד לדור וכו'. אך בהדרכות פרטיות ובהסברות הסוגיות בגמרא או באגדה יש מקום להסברות שונות. רוחב ידיעות זה דבר מבורך, אך מבוכה וחוסר דרך ברורה זה לא דבר מבורך. חכמים אמרו צדק צדק תרדוף הלך אחר בית דין יפה כלומר לך לחכמים היותר גדולים וקבל את דעתם וכאשר יש רב גדול ולעומתו תלמיד שקטן ממנו בתורה הרבה על אחת כמה וכמה שיש ללכת אחר הרב. וגם יש להתפלא על התלמיד שחולק על רבו.
שאלה: צלב על החולצה: על החולצה שלי תפור סמל של מדינה שמצוייר בו צלב. האם חובה או ראוי להוריד את זה? בכלל כיצד להתייחס לצורת הצלב במקרים שנעשתה אולי כקישוט ולא כסמל נוצרי?
תשובה: אם הכוונה היתה לעשות קישוט על ידי צלב אין להשתמש בקישוט כזה. אך אם העושה זאת בכלל לא התכווין לצלב, אלא לעשות קווים מצטלבים שכך זה נראה לו יפה. ובכלל לא היה מודע לכך שזה נראה צלב. אזי אם גם אחרים לא יפרשו זאת כצלב, מותר ללכת בבגד זה. אך אם כל הרואה יפרש זאת כצלב, אין ללכת בבגד זה.
שאלה: סעודת פורים חלבית: האם השנה בגלל שסעודת פורים חלה ביום שישי ניתן לצאת בסעודה חלבית או שמא גם השנה חייבים בבשר בסעודה?
תשובה: נהוג לאכול בשר בסעודת פורים גם כשחל פורים ביום שישי. אך מי שאוהב מאכלי חלב ולא אוהב בשר יכול בכל פורים לצאת ידי חובה בסעודה חלבית.
שאלה: מעשר עני לבחורי ישיבה: לרב! האם יש חולק על זה שבחורי ישיבה יכולים לאכול מעשר עני?
תשובה: לדעתי בני ישיבה יכולים לאכול מעשר עני. איני יודע אם יש מי שדעתו אחרת.
שאלה: חצאית ג ינס זה פריצות?: ראיתי בחוברת בנושא צניעות שיצאה לפני כ-10 שנים שיש בה פרסומים של מודעות שנתלו ברחוב החרדי בנושא צניעות ובין המודעות ישנה מודעה האוסרת על בנות ישראל ללבוש חצאיות ושמלות העשויות מבד ג ינס, משום שזהו בד המבטא פריצות, וכן אסרו על חנויות למכור בגדי ג ינס בגלל איסור של "לפני עיוור". האם זה נכון? במיוחד לאור העובדה שחצאיות ושמלות ג ינס הם בגדים מאוד מקובלים בקרב הבנות בציבור הדתי-לאומי ואף בחלק מן הציבור החרדי.
תשובה: הכלל הוא שיש ללכת בבגדים צנועים שאינם מושכים את העין ואין זה משנה מאיזה בד הבגד עשוי. אם הבגד צנוע הוא יכול להיות גם מבד ג'ינס. ואם הבגד אינו צנוע אין ללכת בו גם אם הוא עשוי מבד אחר.
שאלה: העתקה של עבודה: נעזרתי בעבודה של חברה לצורך כתיבת עבודה שלי, האם זה נחשב העתקה? מה עושים אם היא כבר הוגשה?
תשובה: אם לא שינית ולא הוספת כלום, זו אכן העתקה. ואם הגשת את העבודה, תעשי תשובה ותקבלי על עצמך לא לעשות זאת שוב. אבל אם נעזרת בלבד, ושינית או הוספת כמה דברים, זו לא העתקה לגמרי, אך גם את זה לא לעשות, מפני שהמוסד שלו את צריכה להגיש את העבודה מצפה שתעשי אותה לבד בצורה מקורית משלך.
שאלה: סגולה למציאת אבידה: רציתי לדעת את הנוסח המדויק של המדרש שאומרים כאשר מנסים למצוא אבידה "כולם בחזקת סומין.)
תשובה: "הכל בחזקת סומין עד שהקב"ה מאיר את עיניהם" (בראשית רבה נ"ג) ר' ידידיה הכהן
שאלה: נוסח תפילה: אני לומד בישיבה שבה לומדים גם אשכנזים וגם ספרדים הרוב הוא ספרדים. האם אני צריך לעמוד בקדישים, לעשות נפילת אפיים או שיש בזה משום איסור לא תתגודדו
תשובה: המנהג אצלנו שמתפללים בני עדות שונות ביחד, וכל אחד ממשיך במנהגו, וכיוון שכך המנהג אין בזה "לא תתגודדו". אמנם בדברים שאומרים בקול רם יש לילך על פי החזן. ועיין בפניני הלכה תפילה ו, ה, שם הרחבתי מעט בזה. וכן שם ו, ט.
שאלה: אשכנזי המתפלל עם ספרדים ולהיפך: אני לומד בישיבה שבה יש אשכנזים וספרדים והרוב ספרדים האם אני צריך לעמוד בקדיש, לעשות נפילת אפיים או בגלל שהרוב ספרדים לעשות נוסח תפילה כמו של ספרדים
תשובה: אם התפילה היא ספרדית בישיבה, הנך יכול להתפלל בנוסח שלך בקטעי התפילה שכל אחד אומר לעצמו, אך ר התפילה יש להתנהג כמותם, כשהם עומדים לעמוד וכשהם יושבים לשבת ולא לפרוש מן הציבור. הרב רואי מרגלית.
שאלה: חתונה בבין המצרים: הנני מיועד להתחתן בכ"א בתמוז. מצד אמי אני ספרדי ומצד אבי ספרדי מצד האם ואשכנזי מצד האב. האם אני בחזקת אשכנזי? ואם כן האם קיימת אפשרות להתחתן בתאריך זה?
תשובה: אכן אתה צריך לנהוג כאשכנזי בד"כ. והמנהג שאין מתחתנים בשלשת השבועות שבין שבעה עשר בתמוז לט' באב שהוא זמן אבלות לכל ישראל על חורבן בית המקדש. הרב רואי מרגלית.
שאלה: שיחת חיזוק לחילוניה: לכת"ר אני חיל מילואים. במהלך התעסוקה האחרונה הייתה איתנו במוצב בחורה חובשת מילואמניקית (יחידה במוצב של 30 גברים) שביקשה ממני ללמד אותה יהדות, היות והיא באה מבית חילוני והיא אינה יודעת כמעט דבר וחצי דבר על היהדות. התלבטתי רבות מה לעשות. לבסוף בזמן שהייתי שומר ש"ג היא הגיעה אל השמירה ושם העברתי הרצאה ארוכה, כמעט 5 שעות, על ענינים שונים ביהדות אני מתלבט האם עשיתי נכון? האם הייתי צריך להמנע? האם זה היה ראוי שבחור ובחורה ידברו כך ללא כוונות שידוך? מה עושים כאשר פוגשים בת שאינה שומרת תומ"צ ורוצה לשמוע וללמוד על אמונת ישראל?
תשובה: אם כוונתך היתה לטובה עשית מצוה גדולה. אם היא שמעה ממך דברי תורה ואולי הרהרה הרהורי תשובה זה דבר גדול. אין בזה כל איסור. אין כאן דין של "אל תרבה שיחה" כאשר יש חשיבות לשיחה. אמנם להבא מוטב לכוון בחורה כזו לרבנים העוסקים בקירוב רחוקים. כדי שיהיה המשך להתענינות שלה ביהדות.
שאלה: מעשר כספים מרכב עבודה: אדם המקבל רכב מהעבודה, המשמשו לצרכי עבודה וצרכים פרטיים, האם צריך לעשר על אותו סכום שהורידו לו מהמשכורת בגלל הרכב?
תשובה: הוא מקבל משכורת, ובנוסף הוא מקבל הטבה בצורה של רכב לשימושו. לא נראה לי שצריך לתת מעשר כספים על מה "שהורידו" לו בגלל החזקת הרכב.
שאלה: עזרה דחופה לחברה: חברת נפש שלי ביקשה שאשאל מדוע בכל פעם שהיא עוברת ליד מודעת אבל היא נתקפת פחד עמוק וגם אם מישהו עבר ליד מודעה כזו היא משתדלת לא להיות בסביבת אותו אדם. הדבר פוגם באיכות חייה. היא ממעטת לצאת מהבית שמא תתקל במודעה כזו. אולי יש פרקי תהילים או ברכות או מעשים שיש לעשות כדי להיפטר מפחד לא ברור זה.
תשובה: אם היא רוצה להשתחרר מהפחד הזה עליה ללכת ליעוץ. יועץ טוב יוכל להוציא אותה מהפחד הזה. בכל אופן אני מצרף את ברכתי שד' יסיר ממנה את הפחד הזה.
שאלה: הסבר לסיפור הבריאה בנושא צלם: אילו הסברים יש לקושי שמתעורר בשאלה שהשם ברא את האדם בצלמו ומדוע בכתובים יש שימוש ברבים, " נעשה אדם."? עלה במוחי רעיון אשר מסביר את סיפור הבריאה כך שאנו יכולים לקבל הסבר לבריאת האדם בצלם השם, כמו כן גם ההסבר לכך שהאישה נוצרה מהאדם ובכלל הרעיון שעלה במוחי עוזר להסביר גם נקודות שונות בסיפור הבריאה. שאלתי היא - איפה אני יכול לבדוק האם הרעיון שלי מקורי או שאולי הוא כבר פורסם?
תשובה: ההסבר במפרשים הוא שהקב"ה התיעץ עם המלאכים ובסוף ברא את האדם בעצמו. עם זאת כל אדם יכול לחדש בתורה, ויש לראות במפרשי התורה ובמדרשים אם יש אחיזה לרעיון שלך. הרב רואי מרגלית.
שאלה: טיול בשנת אבל: אדם שנמצא בשנת אבל ובמקום עבודתו מארגנים שבת בבית מלון האם אותו אדם יכול לצאת לשבת כזאת? אם מארגנים טיול אוהלים עם הילדים עם אוהלים ומסלולים האם אדם כזה יוכל להשתתף בטיול כזה?
תשובה: מותר בשנת אבל לצאת לטיול לבד או עם המשפחה, וכן לצאת לבית-מלון עם המשפחה בשביל להתאורר. אבל לצאת בקבוצות גדולות, שזה יותר ענין של שמחה והווי חברתי, אסור משום כבוד ההורים.